Louisenlund
Louisenlund, samling af bautasten mellem Østermarie og Svaneke på Bornholm. De henved 50 op til 2,50 m høje bautasten står i en lille løvskov omgivet af et stengærde og er efter Gryet øens største samling af bautasten.
Stedet købtes af kong Frederik 7. under et besøg på Bornholm i 1851 og ejes i dag af Jægersprisstiftelsen. Navnet fik det efter kongens gemalinde, grevinde Louise Danner.